Supertaal - RDF-voer
type: channel
description: Kom praat saam!
items: " Egipte " deur FERDI GREYLING

" Egipte " deur FERDI GREYLING
type: item
description: Oorspronklik gepos deur: @rogers.com Egipte Ferdi Greyling Onder die kanferboom, kappertjies in die tuin, in Benbowstraat, Johannesburg waar ons koninkryk lê, is Ou-Egipte. Faraos, ek en jy. Reën trek grys oor die strate, vee blou jakarandas soos rommel in afvoerpype. In die persswart hemel tussen skerp sterre dryf die maan. Die soet son nou net 'n spel. Ons hou haar in herinnering met ons hande. In soene soek ons haar klanklose naam. Tot ons sterf en die slaap instap. Toegevou in drome lê ons in die piramiede van slaap, omring deur hierogliewe van die dag waar dade diere word. Woorde vlieg soos voëls. Diep in die skeure van slaap op skale wat ons harte meet, word ek en jy geweeg: want al ons denke en elke daad bepaal op die einde die mate waarin ons bly of mekaar verlaat. In heilige balans met mekaar word ons in ons dinastie behou: Die son trompetter geel in die ligblou lug! Ons word gebore tot nog 'n helder dag, en heilig staan die kombuistafel met melk, suiker en tee.
date: 2002-03-04T02:42:38-00:00